CELEX: 62016CN0638
Language: lt
Date: 2016-12-12 00:00:00
Title: Byla C-638/16: 2016 m. gruodžio 12 d. Conseil du Contentieux des Étrangers (Belgija) pateiktas prašymas priimti prejudicinį sprendimą byloje X, X/État belge

6.2.2017   
            
            
               LT
            
            
               Europos Sąjungos oficialusis leidinys
            
            
               C 38/18
            
         2016 m. gruodžio 12 d.Conseil du Contentieux des Étrangers (Belgija) pateiktas prašymas priimti prejudicinį sprendimą byloje X, X/État belge
   
   (Byla C-638/16)
   (2017/C 038/24)
   Proceso kalba: prancūzų
   
      Prašymą priimti prejudicinį sprendimą pateikęs teismas
   
   
      Conseil du Contentieux des Étrangers
   
   
      Šalys pagrindinėje byloje
   
   
      Ieškovai: X, X
   
      Atsakovė: État belge
   
   
      Prejudiciniai klausimai
   
   
               1.
            
            
               Ar 2009 m. liepos 13 d. Reglamento Nr. 810/2009, nustatančio Bendrijos vizų kodeksą (1), 25 straipsnio 1 dalies a punkte nurodyti „tarptautiniai įsipareigojimai“ apima visas pagal Europos Sąjungos pagrindinių teisių chartiją užtikrinamas teises, įskaitant, visų pirma, pagal 4 ir 18 straipsnius užtikrinamas teises, ir ar jie taip pat apima įsipareigojimus, kurie yra nustatyti valstybėms narėms pagal Žmogaus teisių ir pagrindinių laisvių apsaugos konvenciją ir Ženevos konvencijos dėl pabėgėlių statuso 33 straipsnį?
            
         
               2.
            
            
               
                           A.
                        
                        
                           Atsižvelgiant į atsakymą į pirmąjį klausimą, ar 2009 m. liepos 13 d. Reglamento Nr. 810/2009, nustatančio Bendrijos vizų kodeksą, 25 straipsnio 1 dalies a punktas turi būti aiškinamas taip, kad, atsižvelgdama į turimą diskreciją konkretaus atvejo aplinkybėmis, valstybė narė, kuriai pateiktas prašymas išduoti riboto teritorinio galiojimo vizą, privalo išduoti prašomą vizą, kai nustatytas pavojus, kad bus pažeisti Europos Sąjungos pagrindinių teisių chartijos 4 ir (arba) 18 straipsniai arba kitas jai privalomas tarptautinis įsipareigojimas?
                        
                     
                           B.
                        
                        
                           Ar saitų buvimas tarp prašytojo ir valstybės narės, kuriai pateiktas prašymas išduoti vizą (pavyzdžiui, šeimos ryšiai, priimančios šeimos, laiduotojai ir globėjai ir t.t.), turi įtakos atsakymui į šį klausimą?
                        
                     
         
      (1)  2009 m. liepos 13 d. Europos Parlamento ir Tarybos reglamentas Nr. 810/2009, nustatantis Bendrijos vizų kodeksą (Vizų kodeksas) (OL L 243, 2009, p. 1).